cyanic-selkie/wikianc huggingface dataset:
চট্টগ্রাম-১২
চট্টগ্রাম-১২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৯নং আসন।
বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়
বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় বাংলাদেশের একটি পাবলিক বিশ্ববিদ্যালয়। এটি দেশের ঢাকা বিভাগের গোপালগঞ্জ জেলায় অবস্থিত। ২০০১ সালের ৮ জুলাই মহান জাতীয় সংসদে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় আইন পাস হয়। বিভিন্ন বাধার কারণে বিশ্ববিদ্যালয়টির কার্যক্রম সম্পূর্ণ বন্ধ থাকে। ২০১০ সালের ২০ জানুয়ারি বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় এর আইন বাস্তবায়নের জন্য সরকার এসআরও জারি করে। অবশেষে ২০১১-১২ শিক্ষাবর্ষ থেকে বিশ্ববিদ্যালয় এর একাডেমিক কার্যক্রম শুরু হয় ।
চট্টগ্রাম-১২
সীমানা
চট্টগ্রাম-১২ আসনটি চট্টগ্রাম জেলার পটিয়া উপজেলার ৫টি ইউনিয়ন নিয়ে গঠিত।
২০১০-এর দশকে নির্বাচন
২০১২ সালের নভেম্বরে আখতারুজ্জামান চৌধুরী বাবু মৃত্যুবরণ করেন। ২০১৩ সালের জানুয়ারির উপনির্বাচনে বাংলাদেশ আওয়ামী লীগের প্রার্থী সাইফুজ্জামান চৌধুরী জাভেদ নির্বাচিত হন।
বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়
ইতিহাস
বিশ্ববিদ্যালয়টির তৈরীর প্রক্রিয়া শুরু হয়েছিল ১৯৯৯ সালে। ১২টি বৃহত্তর জেলায় ১২টি বিজ্ঞান ও প্রযুক্তি বিশ্ববিদ্যালয় স্থাপনের পরিকল্পনা তৎকালীন সরকার গ্রহণ করে। প্রথম পর্যায়ে বাস্তবায়নের জন্য ৬টি উন্নয়ন প্রকল্প প্রস্তাব প্রণয়ন করা হয়। এই ৬টির মধ্যে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় প্রকল্পটি ছিল একটি। ১৯৯৯ সালের ১৫ নভেম্বর রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের প্রফেসর ড. এম. খায়রুল আলম খানকে প্রকল্প পরিচালক নিযুক্ত করে গোপালগঞ্জে পাঠানো হয়। প্রকল্প পরিচালক বিশ্ববিদ্যালয়ের স্থান নির্বাচন, জমি অধিগ্রহণ (প্রায় ৫৫ একর) এবং জমি ভরাটের কাজ সম্পন্ন করেন। ইতিমধ্যে ২০০১ সালের ৮ জুলাই মহান জাতীয় সংসদে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় আইন প্রণীত হয়। ২০০১ সালের ১৩ জুলাই তৎকালীন প্রধানমন্ত্রী শেখ হাসিনা আনুষ্ঠানিকভাবে এই বিশ্ববিদ্যালয়ের ভিত্তি প্রস্তর স্থাপন করেন। ১৪ জুলাই তৎকালীন প্রধানমন্ত্রী অত্র বিশ্ববিদ্যালয়ের উপাচার্য হিসেবে প্রফেসর ড. এম. খায়রুল আলম খানকে নিয়োগের সুপারিশ করেন এবং রাষ্ট্রপতি ১৯ জুলাই ২০০১ উক্ত নিয়োগ অনুমোদন করেন।
২০০২ সালের ১৫ এপ্রিল বিশ্ববিদ্যালয়ের প্রকল্পটি সম্পূর্ণ বন্ধ ঘোষণা করা হয় এবং উপাচার্য প্রফেসর ড. এম. খায়রুল আলম খানের নিয়োগ বাতিল করে এবং তাকে তার পূর্বতন প্রতিষ্ঠান রাজশাহী বিশ্ববিদ্যালয়ে যোগদানের নির্দেশ দেয়া হয়। ২০০৯ সালের নভেম্বরে স্থগিত প্রকল্পটি পুনর্জীবিত হয় এবং ২০১০ সালের ৫ জানুয়ারী প্রধানমন্ত্রী শেখ হাসিনা প্রফেসর ড. এম. খায়রুল আলম খানকে আবারও প্রকল্প পরিচালক নিয়োগ করে এবং ২০ জানুয়ারি ২০১০ তারিখে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, গোপালগঞ্জ আইন-২০০১ বাস্তবায়নের জন্য শিক্ষা মন্ত্রণালয় এসআরও জারী করে।
পরবর্তীতে ১৪ ডিসেম্বর ২০১০ তারিখে মাননীয় প্রধানমন্ত্রীর অনুমোদনে রাষ্ট্রপতি জিল্লুর রহমান প্রফেসর ড. এম. খায়রুল আলম খানকে পুনরায় ৪ বছরের জন্য বিশ্ববিদ্যালয়ের উপাচার্য হিসেবে নিয়োগ প্রদান করেন এবং ১৩ ডিসেম্বর ২০১৪ তারিখে মেয়াদ শেষ করেন। ২ ফেব্রুয়ারি ২০১৫ তারিখে বাংলাদেশ কৃষি বিশ্ববিদ্যালয়ের জৈবপ্রযুক্তি বিভাগের অধ্যাপক ড. খোন্দকার নাসিরউদ্দিনকে উপাচার্য হিসেবে ৪ বছরের জন্য নিয়োগ প্রদান করে। তিনি ধারাবাহিকভাবে দ্বিতীয় মেয়াদেও নিয়োগ পান। কিন্তু ২০১৯ সালে তার বিরুদ্ধে নারী কেলেঙ্কারী, ক্ষমতার অপব্যবহার সহ নানাবিধ অভিযোগে ছাত্রছাত্রীদের আন্দোলনের মুখে ঐ বছরের ৩০ সেপ্টেম্বর তিনি পদত্যাগ করেন। এরপর উপাচার্যের চলতি দায়িত্ব পান ড. মো. শাহজাহান। তিনি বিশ্ববিদ্যালয়টির ইলেকট্রনিকস ও টেলিযোগাযোগ প্রকৌশল বিভাগের সভাপতি ছিলেন। ২০২০ সালের ২ সেপ্টেম্বর পূর্ণমেয়াদী উপাচার্যের দায়িত্ব পান ঢাকা বিশ্ববিদ্যালয়ের ভূগোল ও পরিবেশবিদ্যা বিভাগের (অবসরপ্রাপ্ত) অধ্যাপক ড. এ. কিউ. এম. মাহবুব। ৬ সেপ্টেম্বর তিনি বিশ্ববিদ্যালয়ে পৌঁছে তার কর্মস্থলে যোগদান করেন। বর্তমানে তিনি দায়িত্বরত আছেন।
উপাচার্যগণ
নিম্নোক্ত ব্যক্তিবর্গ বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
অনুষদ ও বিভাগসমূহ
বশেমুরবিপ্রবিতে বর্তমানে ৭টি অনুষদের অধীনে ৩৪টি বিভাগ রয়েছে।
শিক্ষা পদ্ধতি
এই বিশ্ববিদ্যালয়ে কোর্স ক্রেডিট সিস্টেম পদ্ধতি চালু রয়েছে। সেমিস্টার পদ্ধতির এ শিক্ষা ব্যবস্থায় কোর্স যথাসময়ে শেষ হয় বিধায় কোনো সেশনজট থাকে না৷ আটটি সেমিস্টারে শিক্ষাপর্ব শেষ হয় ৷ হাতে-কলমে শিক্ষা দানের জন্য এখানে রয়েছে গবেষণাগার বা ল্যাবরেটরি ৷ সম্পূর্ণ ইংরেজি মাধ্যমে পড়াশোনা ও পরীক্ষা নেওয়া হয়, তবে ক্লাস লেকচারের ক্ষেত্রে ইংরেজি ও বাংলা উভয় ভাষা ব্যবহার করা হয়।
ভর্তি কার্যক্রম
শিক্ষার্থীদের প্রতিযোগিতামূলক ভর্তি পরীক্ষায় অংশগ্রণের মাধ্যমে সর্বাপেক্ষা বাছাইকৃত মেধাবী শিক্ষার্থীরা বিশ্ববিদ্যালয়ে ভর্তির সুযোগ পায়। ভর্তি পরীক্ষায় প্রতি আসনের বিপরীতে প্রায় ৩৪ জন শিক্ষার্থী অংশগ্রহণ করে থাকে। ২০১৯ সালে আইন অনুষদের প্রতি আসনের বিপরীতে ৮০ জনের অধিক সংখ্যক শিক্ষার্থী প্রতিযোগিতা করেছেন।
একাডেমিক কার্যক্রম
প্রথম পর্যায়ে ২০১১-১২ শিক্ষাবর্ষে বিশ্ববিদ্যালয়ের নিজস্ব ক্যাম্পাসে চারটি অনুষদ; প্রকৌশল, বিজ্ঞান, ব্যবসা অধ্যয়ন এবং মানবিক অনুষদে পাঁচটি বিভাগ যথাক্রমে কম্পিউটার বিজ্ঞান ও প্রকৌশল, ফলিত পদার্থ বিজ্ঞান ও ইলেক্ট্রনিক্স, গণিত, ব্যবস্থাপনা এবং ইংরেজি বিভাগ খোলা হয় এবং প্রতি বিভাগে ৩২ জন করে মোট ১৬০ জন ছাত্র-ছাত্রী নিয়ে বিশ্ববিদ্যালয় যাত্রা শুরু করে। পরবর্তীতে ২০১২-১৩ শিক্ষাবর্ষ থেকে আরও নতুন ২টি অনুষদ (জীব বিজ্ঞান ও সামাজিক বিজ্ঞান) ও ৬টি বিভাগ চালু হয়। বিভাগগুলো হলো- ফার্মেসি, তড়িৎ এবং ইলেকট্রনিক প্রকৌশল, ফলিত রসায়ন ও রাসায়নিক প্রকৌশল, পরিসংখ্যান, অর্থনীতি ও সমাজ বিজ্ঞান। ২০১২-১৩ শিক্ষাবর্ষে শিক্ষার্থী ভর্তির আসন সংখ্যাও বৃদ্ধি করা হয় এবং ১১ বিভাগে মোট ৫২০ জন শিক্ষার্থী ভর্তি করা হয়। ২০১৩-১৪ শিক্ষাবর্ষ থেকে আরও ৩টি বিভাগ ও একটি গবেষণা ইনস্টিটিউট চালু হয়েছে। বিভাগগুলো হলো বাংলা, লোক প্রশাসন ও অ্যাকাউন্টিং এবং তথ্য ব্যবস্থা। গবেষণা ইনস্টিটিউটটির নাম হলো "বঙ্গবন্ধু মুক্তিযুদ্ধ ও বাংলাদেশ স্টাডিজ ইনস্টিটিউট"।
২০১৪-১৫ শিক্ষাবর্ষে ১৪টি বিভাগে ৭৪৭ জন এবং উক্ত ইনস্টিটিউটে পিএইচডি'র ২জন ও এম ফিল কোর্সে ৫ জন শিক্ষার্থী ভর্তি করা হয়। বিশ্ববিদ্যালয়ের একাডেমিক কার্যক্রম সুষ্ঠুভাবে সম্পন্ন করতে প্রয়োজনীয় শিক্ষক-কর্মকর্তা-কর্মচারী নিয়োগ প্রদান করা হয়।
ক্যাম্পাস
thumb|বিশ্ববিদ্যালয়ের ভবন প্রায় ৫৫ একর জমিতে বিশ্ববিদ্যালয়ের যাত্রা শুরু হয়। বিশ্ববিদ্যালয়ের অবকাঠামো নির্মাণের জন্য ২০০৯ সালের ২৪ নভেম্বর একনেকে ৯১ কোটি টাকার একটি প্রকল্প পাশ হয়। অবকাঠামোর মধ্যে রয়েছে একাডেমিক ভবন,তিনটি ছাত্র হল, দুইটি ছাত্রী হল, প্রশাসনিক ভবন, লাইব্রেরি ভবন, ক্যাফেটারিয়া, মসজিদ,মন্দির, ভিসির বাসভবন, শিক্ষক-কর্মকর্তাদের জন্য দুইটি ডরমিটরি, কর্মচারীদের কোয়ার্টার, পানি শোধনাগার, সীমানা প্রাচীর ইত্যাদি। শিক্ষা প্রকৌশল দপ্তরের তত্ত্বাবধানে এসব অবকাঠামোর নির্মাণকাজ শেষ হয়।
বর্তমানে ছাত্রদের ৫০০ আসন বিশিষ্ট ০৩টি এবং ছাত্রীদের ২৫০ আসন বিশিষ্ট দুটি হলে ছাত্র-ছাত্রীদের আবাসনের ব্যবস্থা রয়েছে। কর্তৃপক্ষ তিনটি হল, একাডেমিক ভবন ও লাইব্রেরি ভবনের নামকরণ করেছে। হল পাঁচটির নাম যথাক্রমে "স্বাধীনতা দিবস হল", "বিজয় দিবস হল" "শেখ রাসেল"এবং "বঙ্গমাতা শেখ ফজিলাতুন্নেছা মুজিব হল।" "শেখ রেহেনা" একাডেমিক ভবনের নাম- আচার্য জগদীশ চন্দ্র বসু একাডেমিক ভবন এবং লাইব্রেরি ভবনের নাম- একুশে ফেব্রুয়ারি লাইব্রেরি ভবন করা হয়েছে। পাশাপাশি শিক্ষক-কর্মকর্তাদের দুইটি ডরমিটরি, ৩য় ও ৪র্থ শ্রেণীর কর্মচারী কোয়ার্টার, লাইব্রেরি ভবন, উপাচার্যের বাসভবন, কেন্দ্রীয় ক্যাফেটারিয়া, সীমানা প্রাচীর এবং প্রশাসনিক ভবনের নির্মাণ কাজও শেষ হয়েছে। বিশ্ববিদ্যালয় ক্যাম্পাসে একটি কেন্দ্রীয় মসজিদ রয়েছে।
ছাত্র-ছাত্রীদের যাতায়াতের সুবিধার্থে ১২টি বাসের ব্যবস্থা করা হয়েছে। অগ্রণী ব্যাংক লিমিটেড ও স্ট্যান্ডার্ড ব্যাংক লিমিটেড-এর পক্ষ থেকে বাস ২টি বিশ্ববিদ্যালয় কর্তৃপক্ষের কাছে হস্তান্তর করা হয়েছে।
এখানে রয়েছে আধুনিক ল্যাবরেটরি এবং দ্রুত গতির ইন্টারনেট (ব্রডব্যান্ড ও ওয়াই ফাই) সংযোগের ব্যবস্থা। গড়ে তোলা হয়েছে ইংরেজি ভাষা ল্যাব।
বিশ্ববিদ্যালয়ের অন্যান্য অবকাঠামো নির্মাণের জন্য সম্প্রতি একনেকের সভায় ১০৫ কোটি টাকার অধিকতর উন্নয়ন প্রকল্প প্রস্তাব অনুমোদন করেছে। প্রকল্প বাস্তবায়নের মেয়াদ ২০১৪ থেকে ২০১৭ সাল পর্যন্ত। ডিপিপিতে অন্তর্ভুক্ত অবকাঠামোর মধ্যে রয়েছে একাডেমিক ভবন-২, ছাত্র ও ছাত্রীদের ২টি হল, শিক্ষক-কর্মকর্তাদের আবাসিক ভবন, কর্মচারীদের কোয়ার্টার, বঙ্গবন্ধুর মুরাল, মেইন গেট, অডিটোরিয়াম, লাইব্রেরি ভবনের সম্প্রসারণ, দৃষ্টিনন্দন জলাধার, জিমনেশিয়াম নির্মাণ, পুকুর খনন ইত্যাদি।
আবাসিক হল
বর্তমানে ছাত্রছাত্রীদের জন্য মোট ছয়টি হল রয়েছে।
যার মধ্যে তিনটি ছেলেদের আর দুইটি মেয়েদের।
গ্রন্থাগার
একুশে ফেব্রুয়ারি লাইব্রেরিঃ একটি দুই তলা ভবনে লাইব্রেরিটি অবস্থিত। অসংখ্য একাডেমিক বই ছাড়াও রয়েছে বিভিন্ন লেখকদের বিখ্যাত সব বই।পুরো ভবনটি সিসি ক্যামেরার আওতাধীন। গ্রন্থাগারে অবস্থিত কম্পিউটার ল্যাবে প্রায় ১৪০ টি কম্পিউটার রয়েছে।
স্বেচ্ছাসেবী সংগঠন
এছাড়াও বিভাগ ভিত্তিক বিভিন্ন সংগঠন রয়েছে। লেখাপড়ার পাশাপাশি এসকল সংগঠন শিক্ষার্থীদের মধ্যে সামাজিক যোগাযোগ দক্ষতা, নেতৃত্বের গুণাবলী, বক্তৃতা, মুক্তবুদ্ধির চর্চা, সুনাগরিকতার চর্চাসহ নানাভাবে সহশিক্ষা অর্জনের সুযোগ সৃষ্টি করছে।
সাংবাদিক,লেখক ও সাহিত্য সংগঠন
এখানে কোন সাংবাদিকতা বিভাগ নেই। তবে বিশ্ববিদ্যালয়ের শিক্ষার্থীদের মধ্যে লেখালেখি ও সাংবাদিকতা চর্চায় বিশেষ আগ্রহ রয়েছে। শিক্ষার্থীরা দেশের স্বনামধন্য পত্রিকা, টেলিভিশন ও অনলাইন সংবাদ মাধ্যমে সাংবাদিকতা, মতামত, কবিতা ও সাহিত্য নিয়মিত প্রকাশ করে থাকে। লেখালেখি চর্চায় আরও উৎসাহিত করতে ক্যাম্পাসে বেশ কয়েকটি সাংবাদিক ও সাহিত্য সংগঠন রয়েছে।
সরকারি টিচার্স ট্রেনিং কলেজ, সিলেট
সিলেট সরকারি টিচার্স ট্রেনিং কলেজ ( Sylhet Govt teacher's Training college ) বাংলাদেশের অন্যতম শিক্ষক প্রশিক্ষণ কলেজ। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ২০০৫ খ্রীস্টাব্দে সিলেট টিচার্স ট্রেনিং কলেজ প্রতিষ্ঠিত হয়। এটি সিলেটের পূর্ব শাহী ঈদগাহে অবস্থিত।
স্থাপনা
এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, মিলানায়াতন, শহীদমিনার । কলেজে খেলাধুলার জন্য রয়েছে বেশ বড় একটি মাঠ।এ কলেজে পুরুষ ছাত্রাবাস, ছাত্রীহোস্টেল রয়েছে। পুরুষ ছাত্রাবাস ও মহিলা ছাত্রাবাস চারতলা বিশিষ্ট।
লোকবল
বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ৪ জন সহযোগী অধ্যাপক, ৮ জন সহকারী অধ্যাপক, ৫জন প্রভাষক (রাজস্ব), ১জন গন্থাগারিক,৭ জন একাডেমিক স্টাফ। কলেজে মোট শিক্ষাথী সংখ্যা প্রায় ৫০০ জন।
লাইব্রেরী
কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরনের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যক্তিবর্গ এ লাইব্রেরি থেকে বিভিন্ন সেবা পেয়ে থাকে।
ভর্তি পদ্ধতি
এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।
বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)।আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।
চড়াইখোলা ইউনিয়ন
চড়াইখোলা ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ৫৮.৯৭ কিমি২ (২২.৭৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৭০৪ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।
মাইকেল আবোয়াগে
মাইকেল আবোয়াগে (জন্ম: ৩১ ডিসেম্বর ২০০১) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৪ সেপ্টেম্বর ২০১৭ এ ভানুয়াতুর বিপক্ষে ঘানার দ্বিতীয় ফিক্সচারে খেলেন
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়। আঞ্চলিক ফাইনালে ঘানার হয়ে তিনি তিনটি ম্যাচে ৪৭ রান করেছিলেন।
স্যালি ফিটজগিবনস
সার্ফিং ক্যারিয়ার
মাত্র ১৬ বছর বয়সে মেয়েদের একটি উন্মুক্ত প্রতিযোগিতায় সেরা হয়ে নজর কাড়েন স্যালি ফিটজিগবনস। ওয়ার্ল্ড ট্যুরের র‌্যাঙ্কিং অনুযায়ী, ২০০৯ সাল থেকেই প্রতিবছর একাধিক স্বীকৃতি পেয়েছেন।
পুরস্কার
স্যালি ফিটজিগবনস অ্যাসোসিয়েশন অব সার্ফিং প্রফেশনাল (এএসপি) ওয়ার্ল্ড জুনিয়র চ্যাম্পিয়নশিপ, আইএসএ ওয়ার্ল্ড চ্যাম্পিয়নশিপ, প্রথম হয়েছেন রিপকার্ল প্রো বেলস বিচ এবং সুবারু প্রো টিএসবি ব্যাংক ওমেনস সার্ফ উৎসবে। এ ছাড়া স্বীকৃতির ঝুলিতে আছে নাইকি ইউএস ওপেন অব সার্ফ, গিডজেট প্রো সানসেট বিচসহ এএসপি ওয়ার্ল্ড ট্যুর পুরস্কার।
অন্যান্য খেলাধুলা
সার্ফার হওয়ার আগে থেকেই খেলাধুলার সঙ্গে যুক্ত স্যালি ফিটজিগবনস। টাচ ফুটবল, সকারসহ অন্য বেশ কয়েকটি খেলাতে নিজের দক্ষতার প্রমাণ দিয়েছেন তিনি।
বেগমগঞ্জ, মধ্যপ্রদেশ
বেগমগঞ্জ ভারতের মধ্য প্রদেশ রাজ্যের রায়সেন জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯৮ মিটার (১৬৩৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেগমগঞ্জ শহরের জনসংখ্যা হল ৩০,৫৬৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বেগমগঞ্জ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
সংঘ
সংঘ সংস্কৃত ভাষার একটি শব্দ যা বহুসংখ্যক ভারতীয় উপমহাদেশীয় ভাষায় (বিশেষত পালি ভাষায়) প্রচলিত। এটির সাধারণ অর্থ সম্প্রদায়, দল, গোষ্ঠী, সভা, সম্মেলন, ইত্যাদি। বৌদ্ধ, জৈন ও শিখ ধর্মাবলম্বীদের ধর্মীয় সংগঠনগুলি প্রায়শই তাদের নামে "সংঘ" কথাটি ব্যবহার করে থাকে। ঐতিহাসিকভাবে সংঘ বলতে কোনও প্রজাতন্ত্র বা রাজ্যের শাসক সভাকে বোঝানো হত। এ কারণে কোনও কোনও বৌদ্ধ পণ্ডিত সংঘের এই ঐতিহ্যকে মানবজাতির ইতিহাসের সবচেয়ে প্রাচীন গণতান্ত্রিক সংগঠন হিসেবে গণ্য করে থাকেন।
বৌদ্ধধর্মে সংঘ বলতে ভিক্ষু ও ভিক্ষুণীদের মঠভিত্তিক সম্প্রদায়কে বোঝায়। এগুলি সচরাচর ভিক্ষুসংঘ বা ভিক্ষুণীসংঘ নামে পরিচিত। এছাড়া কেউ যদি বোধি-র চারটি ধাপের যেকোনও একটিতে পৌঁছাতে পারে, তাহলে তাকে "আর্যসংঘ" নামক একটি সংগঠনের সদস্য গণ্য করা হয়।
থেরবাদী বৌদ্ধ দর্শন ও নিচিরেন শোশু বৌদ্ধ দর্শন অনুযায়ী সংঘ বলতে সাধারণ ধর্মানুসারী তথা সাবকদের (শ্রাবক) সম্প্রদায়কে বোঝায় না, কিংবা সমগ্র বৌদ্ধ সম্প্রদায়কেও বোঝায় না।
মোঃ আব্দুল মুক্তাদির
জীবনের প্রথমার্ধ
আব্দুল মুক্তাদির ১৯৪০ সালের ১৯ ফেব্রুয়ারি সিলেট জেলার সিলামের পশ্চিমপাড়ায় এক বাঙালি মুসলিম পরিবারে জন্মগ্রহণ করেন। তিনি তার মাতাপিতার তৃতীয় সন্তান। তাঁর মায়ের নাম বেগম মোশাহেদা খানম। বাবার নাম আব্দুল জব্বার যিনি মৌলভী ও সামাজিক কর্মী ছিলেন, পাশাপাশি সিলাম পিএল জুনিয়র উচ্চ বিদ্যালয়ের প্রতিষ্ঠাতা ও প্রধান শিক্ষক ছিলেন। আব্দুল জব্বার সিলেট সদরের জালালপুর আলিয়া মাদ্রাসায় স্বেচ্ছায় শিক্ষকতা করতেন। আব্দুল মুক্তাদিরের দুই ভাই ও চার বোন ছিল। তার কনিষ্ঠ ভাই ছিলেন আব্দুল কাদির জালালউদ্দিন।
আব্দুল মুক্তাদির সিলাম চকবাজার সরকারি প্রাথমিক বিদ্যালয় থেকে প্রাথমিক শিক্ষা শেষ করে ১৯৪৮ সালে সিলাম জুনিয়র উচ্চ বিদ্যালয়ে ভর্তি হন। ১৯৫৬ সালে তিনি রাজা জি. সি. উচ্চ বিদ্যালয় থেকে ম্যাট্রিক পাস করেন। ১৯৫৮ সালে তিনি সিলেট মুরারী চাঁদ কলেজ থেকে বিজ্ঞান বিভাগে আই. এসসি পাস করেন। তিনি যথাক্রমে ১৯৬০ এবং ১৯৬২ সালে ঢাকা বিশ্ববিদ্যালয় থেকে ভূতত্ত্বে স্নাতকোত্তর ডিগ্রি অর্জন করেন।
পেশা
১৯৬২ সালে, আব্দুল মুক্তাদির দুই বছরের জন্য পানি উন্নয়ন বোর্ডের সহকারী ভূতাত্ত্বিক হিসাবে কাজ করেছিলেন। এরপর ১৯৬৪ সালের ১৯ অক্টোবর তিনি ঢাকা বিশ্ববিদ্যালয়ে ভূতত্ত্ব বিভাগে প্রভাষক হিসাবে যোগ দেন। তিনি লন্ডন বিশ্ববিদ্যালয়ে জলবিদ্যায় পিএইচডি অর্জন করেন। এটি করাকালে তিনি ব্রিটিশ সরকারের কাছ থেকে কারিগরি সহায়তা পাওয়ার অংশ হিসেবে জলবিদ্যুতের উপর আরও প্রশিক্ষণ গ্রহণ করেছিলেন। ১৯৬৮-এর মধ্যে তিনি জ্যেষ্ঠ প্রভাষক হন। তিনি আরও গবেষণার জন্য মার্কিন যুক্তরাষ্ট্রে যেতে চেয়েছিলেন।
মৃত্যু এবং উত্তরাধিকার
আব্দুল মুক্তাদির ১৯৭১ সালের ২৫ মার্চ অপারেশন সার্চলাইটের সময় পাকিস্তান সেনাবাহিনী কর্তৃক ঢাকা বিশ্ববিদ্যালয় গণহত্যায় নিহত হন। প্রতিবেদনে বলা হয়, তিনি তাঁর তিন মাসের গর্ভবতী স্ত্রীর সাথে ফজরের নামাজ পড়ার জন্য প্রস্তুত হচ্ছিলেন, সেই সময় কেউ তার ফ্ল্যাটের নিচের তলার দরজায় কড়া নাড়ে। যে দরজা খোলে, লোকেরা তাকে ধরে ফেলে এবং তার ১২ নম্বর ফুলার রোডের বাসায় দিকে গুলি করে। তারপরে তিনি এবং তাঁর স্ত্রী দৌড়ে একই ফ্ল্যাটের তৃতীয় তলায় ডাঃ সৈয়দ আলী নকীর বাসায় আশ্রয় নেন। সারারাত তারা ভয়াবহ গর্জন ও ভীতির মাঝে জেগে ছিলেন। জানালা দিয়ে বাইরে অন্ধকার মাঝে মাঝে জানালা দিয়ে আগুনের ফুলকি দেখা যাচ্ছে, সৈন্যদের গাড়ির আওয়াজ, মানুষের চিৎকার শােনা যাচ্ছিল।
সূর্যোদয়ের সময় তারা জানালা দিয়ে দেখতে পান যে ১০ থেকে ১৫ জন সৈন্য একটি কাগজের টুকরো হাতে ধরে এলাকার ভিতরে ঢুকে এই ভবনের দিকেই আসছে। সৈন্যরা তাদের নীচে আসার আদেশ দেয়। আলী নকী নিচে নামলে ৪ থেকে ৫ সৈন্য তাঁকে আক্রমণ করে। আব্দুল মুক্তাদির ও তাঁর স্ত্রী বারান্দায় দাঁড়িয়ে ছিলেন। একজন সৈনিক ভিতরে ঢুকে আব্দুল মুক্তাদিরকে “তুম জয় বাংলা বলতা, পাকিস্তান নেহি চাহতা” বলে তার বুক ও পেটে গুলি করে, তার স্ত্রী চিৎকার করে প্রাণভিক্ষা চাইলে তাকে তিরস্কার করে ফেলে দিয়ে সে বাড়িতে আর একজনকে হত্যা করে। তার স্ত্রী স্বামীকে রক্ষার চেষ্টা চালিয়েছিলেন। দুইবার তার স্ত্রী তাক করা বন্দুকের সামনে দাঁড়ান। প্রতিবারই সেনারা তাকে ধাক্কা মেরে ফেলে দেয়। তৃতীয়বার তার স্ত্রী মাটি থেকে ওঠার আগেই সেনারা গুলি চালিয়ে মুকতাদিরকে হত্যা করে। সেনারা তার লাশ টেনে নিয়ে ইকবাল হলে রাখে। পরের দিন মুকতাদিরের আত্মীয়রা তার লাশ সংগ্রহ করে ও পুরানা পল্টনের ৭৮/এ লাইনের বাসভবনের পাশের মসজিদের কাছে তাকে কবর দেওয়া হয়।
তার সন্মানে ঢাকা বিশ্ববিদ্যালয়ের ভূতত্ত্ব বিভাগ তাদের যাদুঘরটির নাম শহীদ মুক্তাদির যাদুঘর রাখে। তাঁকে সম্মান জানাতে সরকার ডাকটিকিট জারি করেছিল। সিলেটে তাঁর গ্রামে ডক্টর মুক্তাদির একাডেমী নামে একটি প্রাথমিক বিদ্যালয় প্রতিষ্ঠিত করা হয়েছে। আব্দুল মুক্তাদিরের নামানুসারে শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক সদরউদ্দিন আহমেদ চৌধুরী তার বিশ্ববিদ্যালয়ে একটি চেয়ার চালু করার বিষয়টি বিবেচনা করেছেন।
বহিঃসংযোগ
বিষয়শ্রেণী : ১৯৭১-এ শহীদ বুদ্ধিজীবী
ফুলটন ডেমোক্র্যাট
১৮৬০ সালে, উইলিয়াম টেলর ডেভিডসন (১৮৩৭-১৯১৫) ছিলেন একমাত্র মালিক এবং সম্পাদক।
ড্রাগন বল জি: দোক্কান ব্যাটল
ড্রাগন বল জি: দোক্কান ব্যাটল হল ড্রাগন বল ফ্র্যাঞ্চাইজের উপর ভিত্তি করে তৈরি করা একটি বিনামূল্যের মোবাইল গেম। এটি জাপানে অ্যান্ড্রয়েড সংস্করণের জন্য মুক্তি পায় ২০১৫ সালের ৩০শে জানুয়ারি এবং আইওএসের জন্য ২০১৫ সালের ১৯ শে ফেব্রুয়ারি । শেষ পর্যন্ত গেমটির অ্যান্ড্রয়েড এবং আইওএস সংস্করণের জন্য ২০১৫ সালের ১৬ই জুলাই  বিশ্বব্যাপী মুক্তি পায় । গেমটিতে গোকু থেকে শুরু করে পিকোলো এমনকি এম্পারার পিলাফ পর্যন্ত ড্রাগন বল সিরিজের অনেক জনপ্রিয় চরিত্রদের অন্তর্ভুক্ত করা হয়। গেমটিতে তাদের দক্ষতার উপর নির্ভর করে অনেক শক্তিশালী চরিত্র প্রদান করা হয়। খেলাটির জাপানি সংস্করণে (এবং নভেম্বর ২০১৬ এর বৈশ্বিক সংস্করণে) গেমটি আরও উত্তম হয়ে গিয়েছিল যখন "গড লিডস" এর ধারণাটি চালু করা হয়। এই ক্ষমতা চরিত্রদের তাদের চরিত্রের টাইপিং কি বোনাস এবং হেল্থ, অ্যাটাক এবং ডিফেন্স বাড়ানোর সমর্থন প্রদান করে। যেই চরিত্রসমূহ এই ধরনের ক্ষমতা লাভ করে সে চরিত্রগুলো হল সুপার ভাজিটা, গোল্ডেন ফ্রিজা, সুপার সাইয়ান ৪ গোকু এবং মাজিন ভাজিটা।
এবেনিজার প্লেস, উইক
থাম্ব| ডানদিকে ইউনিয়ন স্ট্রিট এবং বামদিকে রিভার স্ট্রিটসহ এবেনিজার প্লেস, উইক
এবেনিজার প্লেস ১৮৮৩ সালে সর্বপ্রথম উদ্ভূত হয়, যখন এবেনিজার প্লেস ১ নির্মিত হয়; ভবনের মালিককে হোটেলের সংক্ষিপ্ত দিকের একটি নাম প্রদানের নির্দেশ দেওয়া হয়। পরবর্তীতে ১৮৮৭ সালে এটিকে আনুষ্ঠানিকভাবে একটি রাস্তা হিসেবে ঘোষণা করা হয়।
২০০৬ সালে ম্যাকেইস হোটেলের মালিক এবেনিজার প্লেসে নতুন খাবারের দোকানের প্রবেশদ্বার তৈরী করার পর রাস্তাটি গিনেস বিশ্ব রেকর্ড দ্বারা সবচেয়ে ছোট রাস্তার স্বীকৃতি পায়। এটি দৈর্ঘ্যের এলজিন স্ট্রিট ব্যাকাপের পূর্বতন রেকর্ডকে ভেঙ্গে দেয়।
সেরম্যাট
সেরম্যাট সুইজারল্যান্ডের ভালিস ক্যান্টনের একটি ছোট শহর। এর জনসংখ্যা প্রায় ৫৮০০। সেরম্যাটের অধিকাংশ মানুষ জার্মান ভাষায় কথা বলে। জেরম্যাট সমুদ্রপৃষ্ঠ থেকে ১৬০৮ মিটার উচ্চতায় অবস্থিত। এর চারপাশে সুইজারল্যান্ডের শীর্ষ পর্বতসমূহ অবস্থিত। জেরম্যাট থেকে সুইজারল্যান্ড-ইতালি সীমান্ত ১০ কিলোমিটার দূড়ে অবস্থিত।
পর্বতারোহণ এবং স্কি এর জন্য সেরম্যাট পর্যটকদের কাছে বিখ্যাত। ঊনবিংশ শতকের মাঝামাঝি পর্যন্ত জেরম্যাটে প্রধানত কৃষিকাজের নিয়োজিত মানুষরা বাস করতো। ম্যাটারহর্ন পর্বতের প্রথম অভিযান ১৮৬৫ সালে দুর্ঘটনার কবলে পড়লে উদ্ধারকারীরা এই জেরম্যাট গ্রামে আসে এবং এখান থেকে পর্বতে উদ্ধার অভিযান চালায়। এরপরে আরো পর্বতারোহীরা বিভিন্ন অভিযান চালায়, এসব অভিযানের শুরুতে পর্বতারোহীরা সেরম্যাটেই থাকতো। ফলে ক্রমেই জেরম্যাটে হোটেল, লজ এবং পর্যটকদের জন্য সুবিধাদি চালু হয়। ২০১৩ সালে জেরম্যাটে জনসংখ্যা ছিল ৫৭৫১। সেরম্যাটের অর্থনীটি পর্যটন শিল্পকেন্দ্রিক। এই শহরের অর্ধেক কর্মসংস্থান রয়েছে বিভিন্ন হোটেল, রেস্টুরেন্টে। সেরম্যাটের এক-তৃতীয়াংশ মানুষ এই শহরের অধিবাসী, অপর এক-তৃতীয়াংশ সুইজারল্যান্ডের বিভিন্ন স্থান থেকে এসে সেরম্যাটের বাসিন্দা হয়েছে।
শহীদ ইকবাল (ক্রিকেটার)
শহীদ ইকবাল (জন্ম ৯ এপ্রিল ১৯৭৪) একজন সাবেক পাকিস্তানি ক্রিকেটার।১৯৯৫ থেকে ২০০০সাল পর্যন্ত মধ্যে করাচি এবং হায়দ্রাবাদ পক্ষে দলের হয়ে প্রথম-শ্রেণীর ক্রিকেট খেলেছেন।
নেনেৎস ভাষাসমূহ
নেনেৎস (অতীতে ইউরাক) হচ্ছে উত্তর রাশিয়ায় নেনেৎস জাতি দ্বারা ব্যবহৃত দুটি সম্পর্কিত ভাষা। যদিও এই ভাষাগুলিকে প্রায়শই একই ভাষার দুটি উপভাষা হিসাবে গণ্য করা হয়, এই ভাষা দুটির পারস্পরিক বোধগম্যতা কম। ভাষা দুটি হলো তুন্দ্রা নেনেৎস এবং আরণ্যক নেনেৎস। এর মধ্যে বৃহত্তর ভাষাটি হলো তুন্দ্রা নেনেৎস, যেটির বক্তার সংখ্যা ৩০,০০০ থেকে ৪০,০০০ এবং এর ভৌগলীক বিস্তৃতি হলো কানিন উপদ্বীপ থেকে ইয়েনিসেই নদী অবধি। অন্য ভাষাটি হলো আরণ্যক নেনেৎস যেটি আগান, পুর, লিয়ামিন এবং নাদিম নদীগুলির আশেপাশের অঞ্চলে বসবাসকারী প্রায় ১,০০০ থেকে ১,৫০০০ জন ব্যবহার করেন।
নেনেৎস ভাষাসমূহের সাধারণ বৈশিষ্ট্য
তুন্দ্রা নেনেৎসেরর ১৬টি ক্রিয়ার ভাব, যার অধিকাংশর মাধ্যমে হয় অবশ্যম্ভাবিতার বিভিন্ন মাত্রা প্রতিফলিত হয়, যেগুলি বাংলায় নির্দেশমূলক বিবৃত বোঝায়, অথবা অনুজ্ঞাসূচকের বিভিন্ন দৃঢ়তার মাত্রা বোঝায়। নেনেৎস ভাষার একটি অতিরিক্ত বৈশিষ্ট্য হলো প্রায় সমস্ত ব্যঞ্জনধ্বনির নিয়মানুগভাবে তালব্যীভবনের প্রবর্তন। প্রত্ন-সামোয়েদীয় ভাষায় বিভিন্ন স্বরগুণের মধ্যে বৈপরীত্য থেকে এটি উৎপন্ন। এছাড়াও *k এবং *ŋ কন্ঠ্য ধ্বনিগুলি তালব্যীভবনের হয়ে যথাক্রমে *sʲ এবং *nʲ হয়েছে। তুন্দ্রা অঞ্চলে কথিত অন্যান্য সামোয়েদীয় ভাষা, যেমন এনেৎস, ঙানাসান এবং ইউরাৎস ভাষাগুলিতেও একই রকম পরিবর্তন ঘটেছে।
তালুকদার মনিরুজ্জামান
তালুকদার মনিরুজ্জামান (১ জুলাই ১৯৩৮ – ২৯ ডিসেম্বর ২০১৯) ছিলেন একজন বাংলাদেশি রাষ্ট্রবিজ্ঞানী ছিলেন। তিনি ২০০৬ সালে বাংলাদেশ সরকার কর্তৃক জাতীয় অধ্যাপক হিসেবে মনোনীত হয়েছিলেন।
শিক্ষা
তালুকদার মনিরুজ্জামান ১৯৩৮ সালের ১ জুলাই সিরাজগঞ্জের তারাকান্দি গ্রামে জন্মগ্রহণ করেন। ১৯৫৬ সালে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে ভরতি হন। তিনি সেখান থেকে স্নাতক ও স্নাতকোত্তর শিক্ষা অর্জন করেন।
ঢাকা বিশ্ববিদ্যালয় থেকে স্নাতকোত্তর শিক্ষা অর্জনের পর তালুকদার মনিরুজ্জামান ১৯৬৩ সালে কানাডা গমন করেন ও সেখানকার কুইন্স বিশ্ববিদ্যালয়ে ভর্তি হন।
বিদ্যায়তনে কাজ
১৯৬৬ সালে তিনি দেশে ফিরে আসেন ও রাজশাহী বিশ্ববিদ্যালয়ে যোগদান করেন। ১৯৭৪ সাল পর্যন্ত তিনি সেখানে শিক্ষকতা করেছিলেন।
তালুকদার মনিরুজ্জামান ১৯৭৪ সালে ঢাকা বিশ্ববিদ্যালয়ে যোগদান করেন। ২০০৬ সালে তিনি সেখান থেকে অবসর গ্রহণ করেন। সে বছরে তাঁকে বাংলাদেশ সরকার জাতীয় অধ্যাপক হিসেবে মনোনীত করেছিল।
গ্রন্থাবলি
তিনি ৯টি গ্রন্থ রচনা করেছেন।
ব্যক্তিগত জীবন
মনিরুজ্জামান রাজিয়া আক্তার বানুর সাথে বিবাহবন্ধনে আবদ্ধ হয়েছিলেন। তাঁদের দুই পুত্র ও এক কন্যা ছিল।
ক্রান্তীয় মরুভূমি
ভৌগোলিক বিস্তার
ক্রান্তীয় মরুভূমিগুলি কর্কটক্রান্তী এবং মকরক্রান্তীর মধ্যবর্তী উভয় মহাদেশের অভ্যন্তর এবং উপকূলীয় অঞ্চলে অবস্থিত। এই ক্রান্তীয় মরুভূমিগুলির মধ্যে রয়েছে, উত্তর আফ্রিকার সাহারা মরুভূমি, অস্ট্রেলিয়ান মরুভূমি, পশ্চিম এশিয়ার আরবীয় মরুভূমি এবং সিরিয়ান মরুভূমি, দক্ষিণ আফ্রিকার কালাহারি মরুভূমি, মার্কিন যুক্তরাষ্ট্র এবং মেক্সিকোর সোনোরান মরুভূমি, মার্কিন যুক্তরাষ্ট্রের মোজাভে মরুভূমি, ভারত এবং পাকিস্তানের থর মরুভূমি, আফগানিস্তানের দস্ত-ই-মারগো এবং রেগিস্তান মরুভূমি এবং ইরানের দস্ত-ই-কবির এবং  দস্ত-ই লুট।
নিয়ন্ত্রণ কারক
নিরক্ষরেখা বরাবর ক্রান্তীয় অঞ্চলটি প্রায় ৩ ডিগ্রি উত্তর অক্ষাংশ থেকে ৩ ডিগ্রি দক্ষিণ অক্ষাংশের মধ্যে একটি বেষ্টনী গঠন করে। একে বলা হয় ইন্টারট্রপিকাল কনভার্জেন্স অঞ্চল। ক্রান্তীয় তাপ এই অঞ্চলে একটি অস্থির বায়ু সৃষ্টি করে। তার ফলে এখানে ক্রান্তীয় আরোহণ প্রক্রিয়াতে আর্দ্রতা হ্রাস পেয়ে বায়ুর ভর অত্যন্ত শুষ্ক হয়ে ওঠে।
ক্রান্তীয় মরুভূমি-জলবায়ুর আরেকটি উল্লেখযোগ্য নির্ধারক হ'ল সেখানে সারা বছর ধরে ক্রান্তীয় উচ্চ চাপের উপস্থিতি। হ্যাডলি সেলস বা কোষসমূহ নামে পরিচিত শুষ্ক ও উষ্ণ অবতরণকারী বায়ুকোষগুলি এর সাথে জড়িত। বিশেষত, হ্যাডলি কোষসমূহ বায়ুকে শুষ্ক করে ঘনীভবনে বাধা দেয়। অতিরিক্তভাবে, আর্দ্রতার উৎস থেকে দূরত্ব বাড়ার সাথে সাথে শুষ্কতাও বৃদ্ধি পায়।
তাপমাত্রা
দিনের বেলায় শক্তির গ্রহণ এবং রাতে তাপের নিষ্ক্রমণ উভয়ই বেশি হওয়ার কারণে ক্রান্তীয় মরুভূমিতে গড় দৈনিক তাপমাত্রা, পৃথিবীর যে কোনও অংশের তুলনায় সর্বোচ্চ থাকে। এই ঘটনায় এখানে দৈনিক তাপমাত্রার সীমানা অত্যন্ত বেড়ে যায়। বিশেষ করে, নিম্ন উচ্চতায় অভ্যন্তরের মরুভূমিতে, দিনের বেলায় তা ৪০ থেকে ৫০ ডিগ্রি সেলসিয়াসে পৌঁছে যেতে পারে এবং রাতে প্রায় ৫ ডিগ্রি সেলসিয়াসে নেমে যেতে পারে। তাপমাত্রার দৈনিক পরিসর থাকে প্রায় ৩০ থেকে ৪০ ডিগ্রি সেন্টিগ্রেড।
বৃষ্টিপাত
ক্রান্তীয় মরুভূমিতে বৃষ্টিপাত খুবই অনিয়মিত। নিম্ন অক্ষাংশের মরুভূমিতে গড় বার্ষিক বৃষ্টিপাত ২৫০ মিমি এরও কম হয়। আপেক্ষিক আর্দ্রতা খুব কম - মরুভূমির অভ্যন্তরে কেবল মাত্র ১০% থেকে ৩০%। কিছু মরুভূমিতে সারা বছর বৃষ্টিপাত হয় না। কারণ সেগুলি মহাসাগর থেকে অনেক দূরে অবস্থিত। শুষ্কতার মাত্রা বাড়িয়ে তুলতে পারে, উচ্চ-চাপের কোষসমূহ এবং উচ্চ তাপমাত্রাও।
বাতাস
ক্রান্তীয় মরুভূমির শুষ্কতায় বায়ুর ব্যাপক অবদান রয়েছে দেখা যায়। যদি বাতাসের গতি ৮০ কিলোমিটার/ঘণ্টার বেশি হয়, তবে এটি ধূলিঝড় এবং বালুঝড় উৎপন্ন করতে পারে। এর ফলে পাথুরে পৃষ্ঠের যথেষ্ট ক্ষয় সাধিত হয়। সে জন্যই বলা হয়, বিভিন্ন ভূমিরূপ গঠনে বায়ু খুব গুরুত্বপূর্ণ ভূমিকা পালন করে। এই ঘটনা ইওলিয়ান প্রক্রিয়া হিসাবে পরিচিত। ইওলিয়ান প্রক্রিয়া দু ধরনের হতে পারে: অবনমন এবং ঘর্ষণ।
প্রথমত, অবনমন-এর কারণে স্থলভাগের তল, হালকা নীচের দিকে নেমে যায়। ফলে অবনমন ফাঁপ সৃষ্টি হয়, যাতে সমভূমি, অববাহিকা, ব্লোআউটস, বায়ু-ক্ষয়জনিত সমভূমি এবং অধিবৃত্ত আকারের মতো দেখতে বালিয়াড়ি গড়ে উঠতে পারে। দ্বিতীয়ত, ইওলিয়ান প্রক্রিয়া ঘর্ষণ-এর দিকে পরিচালিত করে। এর ফলে নিম্নভাগ কেটে গিয়ে বিশেষ গুরুত্বপূর্ণ ভূমিরূপ গঠন করে।
ভূমিরূপ
বিভিন্ন ধরনের ইওলিয়ান প্রক্রিয়ার কারণে, ক্রান্তীয় মরুভূমিতে বিভিন্ন ভূমিরূপ পাওয়া যায়। প্রধান ভূমিরূপগুলি হ'ল বালিয়াড়ি, অপসারণ (ডিপ্রেসন) এবং প্যান, ইয়ারড্যাং এবং উল্টানো ভূসংস্থান।
বালিয়াড়ি
ক্রান্তীয় মরুভূমিতে বিভিন্ন ধরনের বালিয়াড়ি দেখা যায়। তার মধ্য উল্লেখযোগ্য হ'ল, গম্বুজাকৃতি বালিয়াড়ি, আড়াআড়ি বালিয়াড়ি, বারচান্স, তারাআকৃতির বালিয়াড়ি, ছায়া বালিয়াড়ি, রৈখিক বালিয়াড়ি এবং অনুদৈর্ঘ্য বালিয়াড়ি।
অপসারণ (ডিপ্রেসন)
কোনও মরুভূমির ডিপ্রেসন অনেক কারণে ঘটতে পারে। যেমন বায়ুজনিত ক্ষয়, প্রশস্ত অগভীর ওয়ার্পিং এবং ব্লক ফল্টিং, স্রোতধারাজনিত ক্ষয়, কার্সট ক্রিয়াকলাপ, লবণের আর্দ্রতা জনিত অপচয় এবং প্রাণীঘটিত (জুজেনিক) প্রক্রিয়া। প্রতিটির প্রতিনিধিত্বকারী উদাহরণ রয়েছে আফ্রিকার অববাহিকা অঞ্চলে, যেমন ফারাফরা, বাহারিয়া, দাখলা, কাতারা, সিওয়া এবং কারঘা।
প্যান
প্যান, দক্ষিণ এবং পশ্চিম অস্ট্রেলিয়া, দক্ষিণ আফ্রিকা এবং মার্কিন যুক্তরাষ্ট্রের মরুভূমির উচ্চ সমভূমিতে বিস্তৃত। প্যান গঠনের জন্য দায়ী কারণগুলির মধ্যে একটি হ'ল উদ্ভিদ-মুক্ত ভূমি এবং কম আর্দ্রতা, বাকি গুলি হ'ল কম জল বিশিষ্ট টেবিল এবং একীভূত পলি এবং প্রচুর পরিমাণে সূক্ষ্ম দানাদার বেলেপাথর ও শেল। প্রতিক্রিয়া পদ্ধতিগুলিও, প্যান বাড়ানোর প্রক্রিয়ায় একটি গুরুত্বপূর্ণ ভূমিকা পালন করে। লবণ ছেড়ে বেরিয়ে আসায়, আবহাওয়া এবং ভবিষ্যতে উদ্ভিদ বৃদ্ধির কারণে, অবক্ষেপ বাধা পায়। এই ক্ষয়কারী প্রক্রিয়া এবং সঞ্চয়ণ প্রক্রিয়া, উভয়ই প্যানকে বেশ প্রভাবিত করে।
ইয়ারড্যাং
ইয়ারড্যাং লক্ষ্য করা যায়, মঙ্গল ও পৃথিবীর কক্ষপথ এবং বায়বীয় চিত্রগুলিতে (এরিয়াল ইমেজ)। ইয়ারড্যাং সাধারণত শুষ্ক অঞ্চলে, প্রধানত বায়ুর প্রক্রিয়ার বিকাশ লাভ করে। এদের সনাতন আকৃতিগুলি প্রবাহিত এবং প্রলম্বিত ঢালবিশিষ্ট হতে পারে। এদের শীর্ষ দেখতে হতে পারে চ্যাপ্টা অথবা দুমড়ানো ও সংক্ষিপ্ত। এদের দৈর্ঘ্য থেকে প্রস্থের অনুপাত ২:১ থেকে ১০:১ পর্যন্ত। এটি বাতাসের অভিমুখ, বাতাসের সংস্পর্শে শিলা-উপাদান থাকার সময়কালের ব্যাপ্তি দিয়ে নির্ধারিত হয়।
উল্টানো ভূসংস্থান
আগের স্বল্প উত্থিত স্থানে যেমন বিস্তারিত বিতরণ ব্যবস্থা এবং নদী ব্যবস্থায় উল্টানো ভূসংস্থান গঠিত হয়। বায়ুর ক্ষয় কার্যের বিরুদ্ধে তুলনামূলকভাবে এদের প্রতিরোধ ক্ষমতা থাকার কারণে, এগুলি অক্ষত থেকে যায়। মিশর, ওমান, চীন এবং মঙ্গলগ্রহ-এর উচ্চ ইয়ারড্যাং ক্ষেত্রগুলিতে প্রায়ই উল্টানো ভূসংস্থান দেখা যায়।
৫৭নং ওয়ার্ড, ঢাকা দক্ষিণ সিটি কর্পোরেশন
৫৭নং ওয়ার্ড হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড, যা প্রাক্তন সুলতানগঞ্জ ইউনিয়ন পরিষদ ছিল। মেগাসিটি ঢাকার কামরাঙ্গীরচর থানায় ওয়ার্ড নং ৫৭ অবস্থিত এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত। এ ওয়ার্ডের বর্তমান কাউন্সিলর হলেন মোঃ সাইদুল ইসলাম।
বিবরণ
ঢাকা দক্ষিণ সিটি কর্পোরেশনের ৫৭ নম্বর ওয়ার্ডটি পুরান ঢাকার কামরাঙ্গীরচরের আশ্রাফাবাদ,মমিনবাগ, আহসানবাগ, জঙ্গলবাড়ী, কুমিল্লাপাড়া, রহমতবাগ,বাগচান খাঁ, মুসলিমবাগ এলাকা নিয়ে গঠিত। এ ওয়ার্ডের জনসংখ্যা প্রায় ১ লাখ ৭৫ হাজার। ভোটার সংখ্যা ৮০০০ জন। ওয়ার্ডটিতে ০১ টি সরকারি প্রাথমিক বিদ্যালয়,৪৭ টি মসজিদ, ০১টি মাদ্রাসা, ০১টি এতিমখানা রয়েছে। এখানে পাবলিক টয়লেট এর সংখ্যা একটি (যদিও নির্মাণের পর থেকেই তা বন্ধ রয়েছে)। খেলার মাঠ নেই।
অনুভা গুপ্ত
অনুভা গুপ্ত (১৯৩০ - ১৪ জানুয়ারি ১৯৭২) ছিলেন একজন ভারতীয় বাঙালি অভিনেত্রী। তিনি বাংলা চলচ্চিত্রে তার কাজের জন্য পরিচিত। তিনি হাঁসুলি বাঁকের উপকথা চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ২৬তম বার্ষিক বিএফজেএ পুরস্কার লাভ করেছিলেন।
জীবনের প্রথমার্ধ
অনুভা গুপ্ত ১৯৩০ সালে ব্রিটিশ ভারতের দিনাজপুরে জন্মগ্রহণ করেন। শৈশব থেকেই তার নাচ ও সংগীতের প্রতি আগ্রহ ছিল। তিনি প্যারি চরণ বালিকা বিদ্যালয় এবং শান্তিনিকেতনে পড়াশোনা করেছিলেন।
কর্মজীবন
সংগীত পরিচালক রবিন চ্যাটার্জি তাকে চলচ্চিত্রের সাথে পরিচয় করিয়ে দেন, অনুভা গুপ্ত বাংলা চলচ্চিত্রে প্লেব্যাক গায়িকা হিসাবে যোগদান করেন। অভিনেত্রী হিসাবে তার প্রথম চলচ্চিত্র ছিল সমর্পণ যা ১৯৪৯ সালে মুক্তি পায়। তিনি রূপালি পর্দার সমান্তরালে দাপটের সঙ্গে থিয়েটারে অভিনয় করেছিলেন। কবি, রত্নদীপ, চাঁপাডাঙ্গার বউ, হাঁসুলি বাঁকের উপকথা চলচ্চিত্রে তার অভিনয় তাকে একজন প্রতিষ্ঠিত চলচ্চিত্র অভিনেত্রী বানায় এবং তিনি পাঁচ বছরের মধ্যেই তিনি শীর্ষ বাঙালি অভিনেত্রীদের একজন হিসেবে জায়গা করে নেন। তিনি অভিযান ও কাঞ্চনজঙ্ঘা চলচ্চিত্রে সত্যজিৎ রায়ের সাথেও কাজ করেছিলেন। গুপ্ত প্রথমে ফুটবলার অনিল দেকে বিবাহ করেন। তার দ্বিতীয় বিবাহ হয়েছিল প্রখ্যাত অভিনেতা রবি ঘোষের সাথে।
গুলাবি গ্যাং
থাম্ব|মধ্যপ্রদেশের গ্রামীণ মহিলারা দা গুলাবি গ্যাং ( হিন্দি Gulabi, "গোলাপী") হল কোনও নজরদার কমিটির সদস্য গ্রুপ। এই দলটি প্রথমে উত্তরপ্রদেশের বান্দা জেলায় ব্যাপকভাবে পারিবারিক নির্যাতন এবং নারীদের বিরুদ্ধে অন্যান্য সহিংসতার প্রতিক্রিয়া হিসেবে উপস্থিত হয়েছিল। এটি পূর্বে সম্পত পাল দেবী দ্বারা নির্দেশিত ছিল।
এই গ্রুপে ১৮ থেকে ৬০ বছর বয়সী নারীদের নিয়ে গঠিত। এটি ২০১০ সাল থেকে ছড়িয়ে পড়ে বলে জানা যায় এবং, এটি উত্তর ভারতে রাস্তায় এবং স্থানীয় রাজনীতিতে সক্রিয় ছিল।
পটভূমি
উত্তর প্রদেশের বান্দা জেলার বাদাউসায় গুলাবি গ্যাংয়ের সদর দপ্তর রয়েছে। পশ্চাদপদতার সূচকের ভিত্তিতে ২০০৩ সালের হিসাবে, পরিকল্পনা কমিশনের ৪৪৭ জেলার তালিকাযর মধ্যে জেলাটি ১৫৪ তম স্থানে ছিল। জেলায় প্রচুর দলিত ( অস্পৃশ্য বর্ণ ) জনসংখ্যা রয়েছে যা সর্বত্রের মানুষ দ্বারা বৈষম্যের শিকার হয়।
বর্ণনা
পারিবারিক সহিংসতার শিকার ব্যক্তিদের জন্য পুলিশের সহায়তার অভাবের প্রতিক্রিয়ায় ২০০৬ সালে সম্পত পাল দেবী গুলাবি গ্যাং প্রতিষ্ঠা করেন। অধিকাংশ না হলেও অধিকাংশই নিম্নবর্গের সদস্য ছিল। এই দলটি ভারতের সবচেয়ে দরিদ্র অঞ্চলে তার মনোযোগ কেন্দ্রীভূত করে, যার প্রায় অর্ধেক জনগোষ্ঠী দারিদ্র্য, শিক্ষার অভাব এবং অন্যান্য উদ্বেগের মুখোমুখি থাকে। দলটি নির্বিশেষে নারীদের অধিকারের জন্য লড়াই করে। জয়প্রকাশ শিবহারীর মতো পুরুষ সদস্যরাও আছেন, যারা সরকারি দুর্নীতি, বাল্যবিবাহ এবং যৌতুকে মৃত্যুর মতো ইস্যুগুলির বিরুদ্ধে সংহতিতে দাঁড়ানোর জন্য যোগদান করেছিলেন। ২০১০ সালে, একটি আইন প্রণয়ন করা হয়েছিল যা মহিলাদের জন্য ৩৩ শতাংশ সংসদীয় আসন সংরক্ষণ করতে সাহায্য করেছিল, কিন্তু গুলাবি গ্যাং এখনও কাজ করে, কারণ তারা তাৎক্ষণিক ফলাফল দেখেছিল। গুলাবী বলেন যে, মহিলা রাজনীতিবিদরাও দুর্নীতিগ্রস্ত হতে পারেন। তারা রাজনীতিকদের সাথে কাজ করার পরিবর্তে সজাগ ন্যায়বিচার পছন্দ করে, পাল উল্লেখ করে যে, যারা তাদের নিজের ভাল কাজ বজায় রাখতে পারে তাদের রাষ্ট্রের দ্বারা  স্বীকৃতি দেওয়া হয় না এবং সরকারী সংস্থার পরিবর্তে তাদের নিজস্ব কাজ করতেও পছন্দ করে। কিছু গ্যাং সদস্য বেকার, কেউ কৃষি শ্রমিক এবং কেউ কেউ স্বনির্ভর গোষ্ঠীর মাধ্যমে প্রতিষ্ঠিত চাকরিতে জীবিকা নির্বাহ করে। এই কাজের মধ্যে শাকসবজি বিক্রি, সেলাই, বা অন্যান্য পণ্য ট্রেডিং অন্তর্ভুক্ত।  আল জাজিরা রিপোর্ট করেছে যে এই গ্রুপের আনুমানিক ৪,০০,০০০ সদস্য ২০১৪ সাল পর্যন্ত ছিল। হিন্দুস্তান টাইমস এই সংখ্যাটি ২৭০০০০ বলেছে।
পাল ব্যাখ্যা করেছেন যে তারা সাধারণ অর্থে একটি দল নয়, বরং একটি "ন্যায়বিচারের জন্য গ্যাং"। তিনি ১২ বছর বয়সে বিবাহ বন্ধনে আবদ্ধ হলে তার ন্যায়বিচারকে অনুপ্রাণিত করার জন্য লালনপালনের কৃতিত্ব দেন, তবে, ২ মার্চ ২০১৪ -এ, আর্থিক অসঙ্গতি এবং অভিযোগের মধ্যে পালকে গুলাবি গ্যাংয়ের প্রধানের দায়িত্ব থেকে অব্যাহতি দেওয়া হয়েছিল এ কারণে যে গ্রুপের কাছে তার ব্যক্তিগত স্বার্থ ছিল। পাল এসব অভিযোগ অস্বীকার করে এবং এখনও এই গ্যাংয়ে কিছু জড়িত রয়েছে।
গ্যাংয়ের বেশ কয়েকটি স্টেশন স্থাপন করা হয়েছে এবং প্রতিটি স্টেশনে 'কমান্ডার' নামে একটি বিভাগের প্রধান রয়েছেন, যিনি দৈনন্দিন কাজকর্ম এবং মানুষের ছোট সমস্যাগুলি নিজেরাই পরিচালনা করে। সে নিয়মিত আপডেট পাঠায় এবং গ্যাংয়ের নেতাকে আরও বড় সমস্যার রিপোর্ট করে। মৌখিক কথা এবং গ্যাং এর ক্রিয়া সম্পর্কে সংবাদপত্রের নিবন্ধ তার বিজ্ঞাপনের প্রধান উৎস। নির্যাতিত মহিলারা যারা এটি সম্পর্কে শুনে তাদের গ্রুপের কাছে তাদের গল্প বর্ণনা করে। প্রথম পদক্ষেপ হল পুলিশকে দায়িত্ব নেওয়ার অনুরোধ করা। যদি এটি ব্যর্থ হয়, তখন গ্যাং জড়িত হয়। গ্যাং গঠনের সময়, পুলিশ এবং সরকারের বিরুদ্ধে শক্তি ও সহিংসতা ব্যবহার করা হয়েছিল, তবে স্থানীয় পুলিশ দাবি করে "গ্যাং কিছু ভাল কাজ করছে এবং একভাবে আমাদের সমস্যা সমাধানে সহায়তা করছে।"
এতে লিঙ্গভিত্তিক কোনো বৈষম্য নেই। কারণ দলটি শুধু নারীর ওপর পুরুষের এখতিয়ারে নয়, মানবাধিকার ও পুরুষ নিপীড়নের ওপরও দৃষ্টি দেয়। গুলাবি গ্যাং এর সদস্যদের ক্রমবর্ধমানভাবে পুরুষদের দ্বারা স্থানীয় সক্রিয়তা সমর্থন করতে বলা হয়। যখন ৭০০০ কৃষক নষ্ট ফসলের ক্ষতিপূরণের দাবিতে রাস্তায় বিক্ষোভ করে, তখন পুরুষরা গুলাবি গ্যাংকে উপস্থিত হতে বলে। গ্যাংয়ের কমিউনিটি সার্ভিস প্রচেষ্টার মধ্যে রয়েছে গ্রামাঞ্চলের গ্রামবাসীদের খাদ্য ও শস্য বিতরণ, বিধবাদের পেনশন যাদের বুড়ো বয়সে নিজেদের ভরণপোষণের উপায় নেই, এবং নারী ও শিশুদের অপব্যবহার রোধে সাহায্য করা। গুলাবি গ্যাং নারীদের আত্মরক্ষা এবং কীভাবে অর্থনৈতিকভাবে স্বাবলম্বী হতে হয় তা শেখায়।
গুলাবি গ্যাং কেলভিনেটর ১১ তম জিআর ৮ অর্জন করেছে। তারা নারী পুরস্কার, ভারতীয় টেলিভিশন একাডেমি প্রদত্ত পুরস্কার পেয়েছে। তারা উত্তরপ্রদেশ, উত্তরাখণ্ড এবং দিল্লিতে দেওয়া সামাজিক সাহসিকতার জন্য গডফ্রে ফিলিপস সাহসিকতা পুরস্কারও অর্জন করে।
গুলাবি গ্যাংয়ের কর্পোরেট অংশীদারিত্বের মধ্যে রয়েছে ভিটালেক্ট, একটি প্রযুক্তি ও পরিষেবা সংস্থা যা তাদের প্রযুক্তিগত চাহিদাগুলির সাথে সহায়তা করার জন্য অলাভজনক সংস্থাগুলির সাথে কাজ করে। যেমন “সামাজিক সমাধান ইন্ডিয়া ”(এসএসআই), একটি অলাভজনক সংস্থা যা এনজিও স্থিতিশীলতা প্রচার করে
ঘটনা
২০০৭ সালের জুন মাসে, পাল শুনেছিলেন যে সরকার পরিচালিত ন্যায্যমূল্যের দোকানগুলি গ্রামবাসীদের যেমন প্রয়োজন তেমন খাদ্য ও শস্য বিতরণ করছে না। তিনি গ্যাংকে দোকানটি গোপনে পর্যবেক্ষণ করতে নেতৃত্ব দেন এবং তারা প্রমাণ সংগ্রহ করে এবং আবিষ্কার করে যে ট্রাক করে দোকানগুলির শস্যগুলি খোলা বাজারে পাঠাচ্ছে। পাল এবং গ্যাং স্থানীয় কর্তৃপক্ষের কাছে প্রমাণের কথা জানায় এবং শস্যগুলো ন্যায্যমূল্যের দোকানগুলিতে ফেরত দেওয়ার দাবি করে। স্থানীয় কর্তৃপক্ষ তাদের অভিযোগ উপেক্ষা করলেও গ্যাংয়ের সুনাম বৃদ্ধি পায়।
২০০৮ সালে, তারা বান্দা জেলার একটি বিদ্যুৎ অফিসে হামলা চালায় এবং কর্মকর্তাদের ঘুষ আহরণের জন্য বিদ্যুৎ চালু করতে বাধ্য করে। তারা কিছু বাল্যবিবাহ ও যৌতুক বন্ধ করেছে এবং নারী নিরক্ষরতার প্রতিবাদ করেছে। ২০০৭ সালে, এক দলিত নারী এক উচ্চ বর্ণের একজন পুরুষ দ্বারা ধর্ষিত হয়েছিল এবং ঘটনাটি রিপোর্ট করা হয়নি। গ্রামবাসী এবং নিম্নবর্ণের সদস্যরা প্রতিবাদ করেও কোন লাভ হয়নি বরং তাদের অনেককে এর জন্য কারাগারে পাঠানো হয়। গুলাবি গ্যাং ব্যবস্থা নেয় যে, থানায় অভিযুক্ত হয় এবং প্রতিবাদ করার জন্য কারাগারে আটক গ্রামবাসীদের মুক্ত করার চেষ্টা করে। তারা ধর্ষকের বিরুদ্ধে মামলা করারও দাবি করেছিল। পুলিশকর্মী মামলা করতে অস্বীকৃতি জানাযলে, তারা সহিংসতা অবলম্বন করে এবং তাকে শারীরিকভাবে আক্রমণ করে। সেই সময় থেকে, গুলাবি গ্যাং প্রয়োজনে শারীরিক সহিংসতা ব্যবহার করার জন্য পরিচিত ছিল এবং যদি শারীরিক সহিংসতা কোন কাজে না আসে, তাহলে তারা প্রকাশ্যে অপরাধীকে লজ্জা দিতে শুরু করবে। তার সক্রিয়তার অনেকটা সহিংস পদ্ধতির জন্য জনপ্রিয় হয়ে ওঠা সত্ত্বেও এটি মিছিল এবং অন্য অহিংস কৌশল গ্রহণ করে।
২০১১ সালে, এই দলটি ১৭ বছর বয়সী মেয়ে শীলু নিষাদকে গণধর্ষণের জন্য সাহায্য করেছিল। থানায় আসার পর প্রতিবেদন দাখিলের জন্য নিষাদকে গ্রেফতার করা হয়। ধর্ষকদের মধ্যে আইনসভার সদস্যও ছিলেন, প্রথমে থানায় এসে তাঁকে গ্রেপ্তারের অনুরোধ জানান। ভিকটিমের বাবা গুলাবি গ্যাংয়ের কাছে গিয়েছিলেন যিনি পালাক্রমে থানা এবং বিধায়কের বাড়ির সামনে দুটি গণ বিক্ষোভের আয়োজন করেছিলেন।
পাল বলেছে যে "হ্যাঁ, আমরা ধর্ষকদের সাথে লাঠি [বড় বাঁশের লাঠি] দিয়ে লড়াই করি। যদি আমরা অপরাধীকে খুঁজে পাই, আমরা তাকে কালো এবং নীল মারধর করি, যাতে সে আর কোন মেয়ে বা মহিলার প্রতি অন্যায় করার চেষ্টা না করে। " গ্যাংয়ের পরবর্তী কমান্ডার সুমন সিং উল্লেখ করেন যে "যখন একজন নারী গুলাবি গ্যাং -এর সদস্যপদ খোঁজেন, তখন তিনি অন্যায় সহ্য করেন, নিপীড়িত হয়েছেন এবং অন্য কোন পথ দেখেন না। আমাদের সকল নারীরা পুরুষদের কাছে দাঁড়াতে পারে এবং প্রয়োজনে লাঠির মাধ্যমে প্রতিশোধ নিতে পারে। "
শিক্ষা
সম্পত পালের একটি লক্ষ্য ছিল তরুণীদের মধ্যে নিরক্ষরতা দূর করা। ২০০৮ সালে, বান্দায় একটি স্কুল তৈরি করা হয়েছিল, যেখানে কমপক্ষে ৪০০ জন মেয়ে পড়ত।
আঁজে স্পোর্টিং ক্লাব
আঁজে স্পোর্টিং ক্লাব দ ল'উয়েস্ত (সাধারণত আঁজে এসসিও, আঁজে স্পোর্টিং ক্লাব অথবা শুধুমাত্র আঁজে নামে পরিচিত) হচ্ছে পেই দে লা লোয়ারের আঁজে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। আঁজে এসসিও তাদের সকল হোম ম্যাচ আঁজের স্তাদ রেমোঁ কোপায় খেলে থাকে; যার ধারণক্ষমতা হচ্ছে ১৮,৭৫২। বর্তমানে এই ক্লাবের ম্যানেজারের দায়িত্ব পালন করছেন স্তেফান মুলান এবং সভাপতির দায়িত্ব পালন করছেন সাঈদ শাবান। কোত দিভোয়ারের রক্ষণভাগের খেলোয়াড় ইসমাইল ত্রাওরে এই ক্লাবের অধিনায়কের দায়িত্ব পালন করছেন।
কোপেনেম মন্ডিং প্রকৃতি সংরক্ষণ অঞ্চল
কোপেনাম মন্ডিং নেচার রিজার্ভ ( ডাচ : Natuurreservaat Coppenamemonding) সুরিনামের একটি সংরক্ষিত এলাকা এবং প্রকৃতি সংরক্ষণ। রিজার্ভটি কোপেনাম নদীর মুখের কাছে অবস্থিত। রিজার্ভের পরিমাপ ১২,০০০ হেক্টর,  ১৯৬১ সাল থেকে এটি একটি সংরক্ষিত এলাকা।
এই জলাভূমি অঞ্চলটি পাখিদের প্রজননের জন্য একটি গুরুত্বপূর্ণ আবাসস্থল এবং এটি হেরন, লাল রঙের আইবিস এবং সেমিপালমেটেড স্যান্ডপাইপারকে আকর্ষণ করে। ২০০৪ সালে একটি জরিপের সময় প্রায় ৪০০,০০০ পাখি গণনা হয়েছিল। ১৯৮৫ এর জুলাইএ সংরক্ষিত আন্তর্জাতিক গুরুত্বের জলাভূমির রামসার তালিকায় স্থান পেয়েছে।
ওভারভিউ
কোপেনাম নদীর মোহনা বিশেষ আগ্রহের এলাকা হিসেবে ১৯১৫ সালের পুলিশ পেনাল কোডে তালিকাভুক্ত ছিল। ১৯৫৩ সালে, এটি একটি খেলার অভয়ারণ্যে পরিণত হয় এবং ১৯৬১ সালে, এটি প্রকৃতি সংরক্ষণ আইনের অধীনে একটি সংরক্ষিত এলাকায় পরিণত হয়।
কোপেনেম মন্ডিং ম্যানগ্রোভ বন এবং কাদা ফ্ল্যাট নিয়ে গঠিত এবং এটি জলপাখি এবং পরিযায়ী পাখিদের জন্য গুরুত্বপূর্ণ। এটি প্রায় ৫০ কিলোমিটার উপকূল নিয়ে গঠিত। রিজার্ভের দক্ষিণ অংশে ঘাসের জলাভূমি রয়েছে। রিজার্ভ  দ্বারা পরিচালিত হয় (স্টিচিং ন্যাটুরবেহাউড সুরিনাম)।
অভিগম্যতা
রিজার্ভ একটি সীমাবদ্ধ এলাকা, এবং বোস্ক্যাম্প গ্রাম থেকে নৌকায় প্রবেশ করা যেতে পারে।
বেওহারি
বেওহারি (Beohari) ভারতের মধ্য প্রদেশ রাজ্যের শাহদোল জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৮ মিটার (১১০৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেওহারি শহরের জনসংখ্যা হল ২০,০১৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে বেওহারি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আহমেদ বুখাতির
আহমেদ বুখাতির(أحمد بوخاطر ,জন্ম: ২ জুলাই ১৯৭৫) হলেন একজন আমিরাতি নাশীদ গায়ক| তিনিই প্রথম মধ্যপ্রাচ্যীয় নাশীদ শিল্পী যিনি ভার্জিন মিউজিক টপ চার্টে প্রথমবারের মত শীর্ষস্থানে ছিলেন| শৈশবকালে তিনি কুরআন তিলাওয়াত অধ্যয়নের মাধ্যমে অতীবাহিত করেন| বিশ বছর থেকে তিনি গান গাওয়া শুরু করেন| ইসলামী শরীয়াহ অনুযায়ী তিনি কোন বাদ্যযন্ত্র ছাড়াই তার নাশীদ ও গানসমূহ পরিবেশন করেন| তার অ্যালবামসমুহ মধ্যপ্রাচ্যে জাতীয়ভাবে ও আন্তর্জাতিকভাবে বহুবার সর্বোচ্চ সংখ্যক কপি বিক্রীত হওয়ার গৌরব অর্জন করে|
ডিস্কগ্রাফি
আহমেদ বুখাতির ইসলাম এবং সমাজ সম্পর্কিত বিভিন্ন বিষয়ে এ্যালবাম মুক্তি দিয়েছেন। এছাড়াও তিনি ইংরেজি, আরবি এবং ফরাসি ভাষায় গান রেকর্ড করেছেন।
রাধাকান্ত নন্দী
সংক্ষিপ্ত জীবনী
রাধাকান্ত নন্দীর জন্ম বৃটিশ ভারতের অধুনা বাংলাদেশের বরিশালের বানারীপাড়ায়। পিতা রোহিনীকান্ত নন্দী ছিলেন তার সময়কার নামি তবলিয়া ও লয়দার শিল্পী। পিতামহ কালীচরণ ছিলেন কীর্তনীয়া। পিতামহের সাথে ছোটবেলায় গ্রাম পরিক্রমায় নগরকীর্তনে শ্রীখোল বাজাতেন। ছ-বছর বয়সে খোল বাজিয়ে পুরস্কার লাভ করেন। শ্রীখোল বাজাতে বাজাতে তার আগ্রহ আসে তবলায় এবং হাতেখড়ি পিতার কাছে। কলকাতায় এসে আনোখিলাল মিশ্র ও জ্ঞানপ্রকাশ ঘোষের কাছে তালিম নেন। তবলা, পাখোয়াজ সহ নানা যন্ত্র বাদনে পারদর্শী হয়ে ওঠেন।
একক বাদনেও তার যথেষ্ট নৈপুণ্য ছিল। তবলা বাজাতে তার অনুভূতি ছিল - রাধাকান্তের গানের গলাও ভালো ছিল। অনামী শিল্পীদের সঙ্গে সঙ্গত করে তাদের উদ্বুদ্ধ করার বিশেষ ক্ষমতা ছিল তার।
১৯৮৪ খ্রিস্টাব্দের ৩০ শে নভেম্বর রাধাকান্ত নন্দী ৫৬ বৎসর বয়সে কলকাতায় প্রয়াত হন।
গোলমাল জুনিয়র
গোলমাল জুনিয়র কৌতুকধর্মী চলচ্চিত্র সিরিজ গোলমাল অবলম্বনে রোহিত শেঠি দ্বারা নির্মিত একটি ভারতীয় অ্যানিমেটেড টেলিভিশন ধারাবাহিক। এটি ১৩ মে ২০১৯ সালে সর্বপ্রথম নিকেলোডিয়ন সনিক-এ প্রচারিত হয়েছিল। এটি নিকেলোডিয়ন সনিক-এর তৈরিকৃত প্রথম  অনুষ্ঠানগুলোর মধ্যে একটি। ২০২০ সালের ২১ সেপ্টেম্বর থেকে নিকিলোডিয়ান ভারতে ধারাবাহিকটি পুনরায় সম্প্রচার করা শুরু করে। এমনকি কয়েকটি নতুন পর্বও এইসময় প্রকাশিত হয়। ধারাবাহিকটি হিন্দি, বাংলা, মারাঠি, তামিল, মালায়ালাম, গুজরাটি এবং কান্নাডা ভাষায় উপলভ্য।
বিবরণ
এই পর্যন্ত গোলমাল জুনিয়রের ৪৬+ টি পর্ব মুক্তি পেয়েছে।
সাইদ নুরসি
নুরসি একটি বিশ্বাসভিত্তিক আন্দোলনের সূত্রপাত করেন। এই আন্দোলন তুরস্কে ইসলামের পুনর্জাগরণে ভূমিকা রাখে। বর্তমানে সারাবিশ্বে এর ব্যাপক অনুসারী রয়েছে।  তার অনুসারীদের প্রায় "নুরজু" বা "নুর জামাত" নামে অবিহিত করা হয় এবং তাকে শ্রদ্ধা করে উস্তাদ ডাকা হয়।অনুরক্ত তুর্কি যুবসমাজ তাকে বদিউজ্জামান বা যুগের বিশ্বয় (Wonder of the age) নামে অভিহিত করে।
প্রথম জীবন
সাইদ নুরসি উসমানীয় সাম্রাজ্যের অন্তর্গত পূর্ব আনাতোলিয়ার বিতলিস ভিলায়েত প্রদেশের নুরস নামক কুর্দি গ্রামে জন্মগ্রহণ করেন। জন্মস্থানের পণ্ডিতদের কাছ থেকে তিনি তার প্রাথমিক শিক্ষাগ্রহণ করেন। এখানে তিনি ধর্মীয় বিতর্কে পারদর্শিতা দেখান। ইসলামী জ্ঞানের ক্ষেত্রে দক্ষতা অর্জনের পর তাকে বদিউজ্জামান নাম প্রদান করা হয় যার অর্থ "সময়ের অদ্বিতীয় ও সবচেয়ে উচ্চ ব্যক্তি"। ভান ভিলায়েতের গভর্নর তাকে তার বাসগৃহে থাকার জন্য আমন্ত্রণ জানান। গভর্নরের গ্রন্থাগারে নুরসি বৈজ্ঞানিক জ্ঞানের বই থেকে জ্ঞান আহরণ শুরু করেন। এখানে তিনি উসমানীয় তুর্কি ভাষায় রপ্ত করেন। এসময় তিনি সাম্রাজ্যের পূর্বাঞ্চলে একটি বিশ্ববিদ্যালয় স্থাপনের পরিকল্পনা করেন। তার উদ্দেশ্য ছিল যাতে বৈজ্ঞানিক ও ইসলামী শিক্ষার মাধ্যমে এই অঞ্চলে দার্শনিক চিন্তা অগ্রসর হয়। ১৯০৯ সালে কমিটি অব ইউনিয়ন এন্ড প্রোগ্রেসের সংস্কারের বিরুদ্ধে জড়িত থাকার অভিযোগে তাকে বিচারের আওতায় আনা হয়। কিন্তু পরে তিনি মুক্তি পান। উসমানীয় খিলাফতের শেষের দিকে তিনি একজন শিক্ষা সংস্কারক হিসেবে সক্রিয় ছিলেন এবং খিলাফতের জনগণের একতার উপর জোর দেন। সুলতান আবদুল হামিদের কাছে তিনি শিক্ষা সংস্কারের আবেদন জানান। মাদ্রাসা ও আধুনিক বিজ্ঞানের সমন্বয়ে তিনি বিশ্বাসী ছিলেন।
প্রথম বিশ্বযুদ্ধে তিনি উসমানীয় সাম্রাজ্যের বিশেষ সংগঠনের সদস্য ছিলেন। তাকে যুদ্ধবন্দী হিসেবে রাশিয়ায় নিয়ে যাওয়া হয়। সেখানে তিনি দুই বছর অবস্থান করেন। ১৯১৮ সালের বসন্তে তিনি রুশ ক্যাম্প থেকে পালাতে সক্ষম হন এবং ইস্তানবুল চলে আসেন। ইস্তানবুলে তাকে অভ্যর্থনা জানানো হয়। সেখানে তাকে দারুল হিকমা আল ইসলামিয়ার সদস্যপদ দেয়া হয়। এই ইসলামী একাডেমীটি উম্মাহর বর্ধমান সমস্যা সমাধানের উপায় অনুসন্ধানে নিয়োজিত ছিল।
তুরস্কের নেতা কামাল আতাতুর্কের জন্য বদিউজ্জামান নুরসি চিন্তার কারণ হয়ে দাড়ান। তাকে নিয়ন্ত্রণের জন্য তুরস্কের পূর্বাঞ্চলীয় প্রদেশের ধর্ম বিষয়ক মন্ত্রীর পদ দেয়ার প্রস্তাব করা হয়। নুরসি তা প্রত্যাখ্যান করেন। এর মাধ্যমে কামালবাদি আদর্শের সাথে তার বিরোধ শুরু হয়। তবে মতপার্থক্য সত্ত্বেও তার সাথে কুর্দি বংশোদ্ভূত আবদুল্লাহ জেভদেতের সুসম্পর্ক ছিল। আবদুল্লাহ জেভদেত ধর্মনিরপেক্ষতার সমর্থক ছিলেন।
ইস্তানবুল ফিরে আসার পর তিনি ঘোষণা করেন, "আমি বিশ্বের কাছে প্রমাণ করে দেখাবো যে কুরআন চিরন্তন"। এরপর তিনি তার রিসালায়ে নুর গ্রন্থ রচনা করেন।ব্রিটিশ কলোনি সচিব গ্ল্যাডস্টোন তুর্কিদের পদানত করার ব্যাপারে বলেছিলেন, 'মুসলমানদের হাতে যদি কুরআন থাকে তবে তাদের পদানত করা যাবে না, তাদের উপর বিজয়ী হতে হলে হয় কুরআন তাদের কাছ থেকে ছিনিয়ে নিতে হবে অথবা কুরআনের প্রতি তাদের ভালবাসার বিচ্ছেদ ঘটাতে হবে।' এ কথার প্রতিউত্তরে নুরসি বলেছিলেন 'কুরআন অমর ও অনস্তমিত সূর্য, যা কখন মুসলমান তথা কল্যাণকামী মানুষ থেকে ছিনিয়ে নেয়া যাবে না।' এরপরই তিনি কুরআন ভিত্তিক আধুনিক, মানবিক ও মরমি ব্যাখ্যায় প্রবৃত হন এবং ছয় হাজার পৃষ্ঠার বিশাল গবেষণা ভান্ডার গড়ে তুলেন। যা 'রেসালা-ই-নুর' নামে পরিচিত। 'রেসালা-ই-নুর' তাকে তুর্কিদের কাছে তো বটেই পুরো পৃথিবীতে অমর করে রেখেছে।
কর্ম ও আন্দোলন
আরবিতে আজানের পক্ষাবলম্বন ও অন্যান্য কারণে সাইদ নুরসিকে ইসপারতা প্রদেশে নির্বাসন দেয়া হয়। এই অঞ্চলের জনসাধারণের মধ্যে তার শিক্ষা জনপ্রিয় হয়ে পড়ায় ইসপারতার গভর্নর তাকে বারলা নামক গ্রামে পাঠিয়ে দেন। তার পান্ডুলিপিগুলো সাভ নামক একটি গ্রামে পাঠিয়ে দেয়া হয়। সেখানকার লোকেরা তা আরবি হরফে কপি করে যা ১৯২৮ সালে সরকারিভাবে তুর্কি বর্ণমালার মাধ্যমে প্রতিস্থাপিত হয়েছিল। সমাপ্ত হওয়ার পর বইগুলো তুরস্কজুড়ে নুরসির অনুসারীদের মধ্যে পাঠিয়ে দেয়া হয়। তার কাজের ধারা ছিল পাশ্চাত্যকরণ ও ধর্মনিরপেক্ষকরণের জবাবে ইসলামী উত্তর উপস্থাপন করা। কামাল আতাতুর্কের তুরস্কের ক্ষমতা লাভ ও ১৯২৩ সালে প্রজাতন্ত্র প্রতিষ্ঠার পর পাশ্চাত্যকরণ ভালোভাবে গতিলাভ করে।
শক্তিশালী লেখনী ছাড়াও তার অনুসৃত পন্থার কারণেও তার আন্দোলন দ্রুত সাফল্য লাভ করে। তিনি বস্তুবাদ ও নাস্তিকতাকে বিজ্ঞান, যুক্তি ও সত্যতার যুগের শত্রু বিবেচনা করতেন এবং এগুলোর উৎস বস্তুবাদী দর্শনকে দায়ী করেন। তিনি এগুলোর বিরুদ্ধে রিসালায়ে নুরে যুক্তি উপস্থাপন করেন। তিনি তার ছাত্রদের শক্তিপ্রয়োগ জাতীয় কাজ থেকে দূরে থাকতে বলেন। ধর্মীয় পুনর্জাগরণে ভূমিকা রাখায় ধর্মনিরপেক্ষ সরকারের কারণে তাকে তার জীবনের অধিকাংশ সময় বন্দীদশা বা নির্বাসনে কাটাতে হয়। তার সমাজমুখি ও জনপ্রিয় কর্মকাণ্ডে সমাজের অবস্থা দ্রুতই বদলাতে থাকে। তৎকালীন শাসকগোষ্ঠী বিষয়টিকে ভালভাবে নেয়নি। যে কারণে তাকে ১৯৩০-১৯৫০ এর মধ্যে কয়েকবার জেলে যেতে হয়। সারা বিশ্বে বর্তমানে সভ্যতার যে সঙ্ঘাতের পদধ্বনি দেখা যাচ্ছে এর ব্যাপারে তিনি প্রায় সিকি শতাব্দী আগেই মুসলমান তথা সমগ্র বিশ্ববাসীকে সতর্ক করেছিলেন এবং এ থেকে উত্তরণের অন্যতম পথ হিসেবে ‘ডায়ালগ’ এবং ‘কো-একজিস্টেন্স’কে অন্যতম সমাধান বলে অভিহিত করেছিলেন।তিনি নাস্তিক্যতাকে তুরস্কে ঠেকানোর জন্য পশ্চিমা পাদ্রিদের সাথে ঐক্যের চেষ্টা করেছিলেন। তার ঐতিহাসিক ‘দামাস্কাস সেরমন’ জাতিধর্ম নির্বিশেষে সবার সাথে সৌহার্দ্য রক্ষার অন্যতম নীতিনির্ধারণী বক্তৃতা বলে অনেকেই অভিহিত করেছেন।
পরবর্তী জীবন
জীবনের শেষ দশকে সাইদ নুরসি ইসপারতা শহরে অবস্থান করেন। বহুদলীয় ব্যবস্থা চালু হওয়ার পর আদনান মেন্দেরেসের ডেমোক্রেটিক পার্টিকে ভোট দেয়ার জন্য তিনি তার অনুসারীদের আহ্বান জানান। প্রান্তিক ও রক্ষণশীল জনসাধারণের মধ্যে এই দল সমর্থন করেছিল। সাইদ নুরসি কঠোরভাবে কমুনিস্ট বিরোধী ছিলেন। তিনি একে সময়ের সবচেয়ে বড় ভয়াবহতা বলে উল্লেখ করে। ১৯৫৬ সালে তাকে তার লেখা প্রকাশের অনুমতি দেয়া হয়। তার বইগুলো রিসালায়ে নুর নামে সংকলিত হয়।
১৯৬০ সালে উরফা ভ্রমণের পর তিনি মৃত্যুবরণ করেন। সেখানে তাকে দাফন করা হয়। কিচনু মুসলিমের মতে স্থানটিতে ইব্রাহিম (আ) এর মাজার রয়েছে। ১৯৬০ সালের সামরিক অভ্যুত্থানের পর পরবর্তীকালে চরম ডানপন্থি রাজনীতিবিদ আল্প আরসালান তুরকসের নেতৃত্বাধীন সৈনিকদের একটি দল জনপ্রিয়তা হ্রাসের জন্য কবর থেকে তার দেহাবশেষ উত্তোলন করে ইসপারতার কাছে অজ্ঞাত স্থানে দাফন করে।  বলা হয় যে পরবর্তীতে তার সমর্থকরা কয়েক বছর অনুসন্ধানের পর তার কবর খুজে পায় এবং আর কোনো ব্যাঘাত না ঘটার জন্য দেহাবশেষ গোপন স্থানে নিয়ে যাওয়া হয়।জীবনের শেষ প্রান্তে তার জনপ্রিয়তায় সামরিক সরকার ভীত সন্ত্রস্ত হয়ে যায়। যে কারণে তার মৃত্যুর পরও তাকে অত্যন্ত গোপন স্থানে দাফন করা হয় যেন অনুসারীরা তার সমাধিস্থলে একত্র হতে না পারেন।
সমালোচনা
অনেকে সাইদ নুরসির শিক্ষার সমালোচনা করেন। বিজ্ঞান শিক্ষার পৃষ্ঠপোষক হওয়া সত্ত্বেও কুরআনবাদী লেখক এদিপ ইউকসেল বৈজ্ঞানিক শিক্ষার ঘাটতির জন্য তার সমালোচনা করেন।  অতিপ্রাকৃতিক ঘটনা দর্শনের দাবি করেও তার সমালোচনা করা হয়।
জনপ্রিয় সংস্কৃতিতে
নুরসির জীবনী নিয়ে ২০১১ সালে তৈরী হয়েছে তুর্কী চলচ্চিত্র হুর আদম।